b"\n_START_ARTICLE_\nClipic\n_START_SECTION_\nHist\xc3\xb2ria\n_START_PARAGRAPH_\nPicart es dedicava professionalment a la venda i reparaci\xc3\xb3 de motos al seu taller de Girona, fins que el 1995 cre\xc3\xa0 la marca Clipic i el 1997 decid\xc3\xad de professionalitzar-la. L'esperit creatiu de Picart (ja havia constru\xc3\xaft patinets a motor) el portaren a crear una moto de trial de 50 cc que tingu\xc3\xa9 un \xc3\xa8xit reconegut dins el sector. Des d'aleshores, Clipic ha continuat desenvolupant i fabricant motos per a nens, aix\xc3\xad com projectes de futur com ara una gamma de motocicletes de trial amb motor de quatre temps exclusiva per al mercat japon\xc3\xa8s. Actualment, Clipic fabrica una mitjana de 5.000 motocicletes anuals."